
Q,uum  arcendis  curandisque  morbis  omnibus  phy- 
sicis curam  impendere  pro  viribus  sit  bonae  civitatis, 
tum  non  minus  animum  par  est,  ut  advertat  ad  mor- 
bos psychicos,  quippe  in  quibus  de  eo  agatur,  quod 
in  homine  est  praestantissimum.  Quin  majorem  his 
necesse  est  dare  operam  propterea,  quod  non  ad  so- 
los medicos  pertinent,  sed  ad  judices  quoque  et  ad 
sacerdotes.  Cura  enim  morbis  psychicis  impensa  eo 
spectat,  ut  sanos  ab  iis  defendat,  mente  turbatos 
captosque  in  bonam  valetudinem  restituat  tutosque 
praestet.  Quod  ut  assequi  possimus,  et  medicinae 
et  jurisprudentiae  et  theologiae  praecepta  adhibenda 
sunt.  Quae  res,  quamvis  sit  gravissima,  libris  adhuc 
parum  est  illustrata,  ut  neglectam  dicas,  quum  ne- 
que eae  partes,  quae  legum  de  turbis  domesticis  ca- 
vendis ct  de  juribus  privatorum  sunt,  neque  quae  ad 

medicinam  forensem  pertinent,  accurate  explicatae 
sint,  quamquam  his  prae  ceteris  Henkius,  Mecke- 
li\is  et  Masius  operam  suam  impendere.  Demente 
captis  Hoffbauerus  in  libro  suo,  qui  inscriptus  est 
de  psychologia  ad  jurisprudentiam  adhibenda,  atque 
Heinrothius  in  libro  de  medicina  psychico-forensi 
optime  scripserunt. 

Quam  ob  rem,  si  conatus  ego  sum,  quae  de 
hac  re  dispersa  aguntur  colligere  ordineque  dispo- 
nere, quaeque  ipse  sentiam,  addere,  precor  obsecro- 
que  eos,  qui  haec  legant,  ut  benevolenter  velint  ju- 
dicare et  indulgere  homini  in  re  medica  novo  et 
rem  quasi  novam  tractanti.  — 

Obstat  naturae  finique  civitatis,  in  ipsa  cives 

i 

esse  mente  captos,  et  maximum  detrimentum,  nisi 
huic  morbo  quocunqne  modo  opponatur,  illi  para- 
tur. Quum  enim  ea  conditio,  qua  sui  juris  quisque 
est,  et  libertas  uniuscujusque  in  rebus  ad  ipsum  per- 
tinentibus requiratur,  ubi  inter  cives  contrahitur,  ne- 

i 

cessario  sequitur,  ut  omnes  status  hominis,  in  quibus 
illa  libertas  vel  omnino  interierit,  vel  pro  tempore 
esse  desinat  — atque  tales  conspiciuntur  in  mente 
captis  — impediant,  quominus  officiis  juribusque  ci- 
ves utai.tur.  Civitatum  igitur  est,  cavere,  ne 
quis  mente  capiatur  et  ut  mente  capti  restituantur. 

Quum  vero  non  omnes  possint  curari  semperque 
aliqui  insanabiles,  qui  et  sibi  ipsis  et  vicinis  nocere 
possint,  restent,  civitatis  est  curare,  ne  juri  personae 
ac  possessionis  noxiam  afferant  utque  ipsi  humaniter 
observentur. 

Haec  igitur  tria  civitatis  sunt  officia  circa  mente 
captos : 

1)  ut  curam  adhibeat,  ne  quis  civis  mente  ca- 
piatur, 

2)  ut  mente  capti  sanentur, 

3)  ne  quis  per  mente  captos  detrimentum  capiat. 

Quaeritur,  quam  habeat  civitas  facultatem,  ut 

satisfaciat  his  officiis?  Ad  quam  quaestionem  prius  quam 
respondeamus,  libet,  notiones  quasdam  accuratius  ex- 
plicare: quis  sit  mente  captus,  quae  sint  genera  hu- 
jus morbi  et  qui  status  assimiles?  — 

Homo  sanus  habet  judicium  de  se  ipso  et  de 
ratione,  qua  cum  aliis  conjunctus  sit;  vej  amens  tali 
judicio  non  omnino  caret,  sed  sentit,  quamvis  ob- 
scure, confidere  sibi  se  non  posse;  alios  audit,  con- 
sulit; si  sat  temporis  ei  concedatur  et  operam  sibi 
det,  jam  res  non  ita  confusas  intelligit.  Idem  valet 

de  ebrio,  nisi  ad  summum  venerit,  tum  enim  vere 

\ 

captus  est  mente.  Animi  insani  abnormes  sunt  fa- 
cultates; turbatur  talis  animus  in  rebus  sibi  agendis. 

At  in  co  solo  mente  captus  nondum  conspicitur,  sed 
idem  invenias  apud  adversipedem  et  maleficum. 
Mente  captus  porro  fallitur  abnormi  suo  actu  psy- 
chico; at  opiniones  sat  mirabiles  etiam  sunt  homi- 
num sanorum.  Apud  mente  captum  accedit,  quod 
invita  ratione  opinionibus  falsis  fidem  habet  eandem, 
quam  rebus,  quas  sensibus  noscit ; quod  non  potest 
intelligere  fraudem,  qua  implicatur,  quamvis  ab  aliis 
doceatur.  Haec  difinitio  simillima  est  Kantiana: 
mente  captus  est,  qui  caret  sensu  communi,  utitur 
sensu  privato. 

t 

Ut  res  clara  fiat,  hic  habeas  exempla  quaedam: 
hypochondriacus  nunquam  de  opinionibus  suis  per- 
suasum sibi  habet, peritus  autem,  quod  si  est,  mente  caret 
(melancholia  hypochondriaca).  Omnibus  notae  sunt 
fraudes  sensuum,  quum  opinemur  audire  aliquid,  vi- 
dere etc.,  quamvis  nihil  adsit.  Simulae  illud  tempo- 
ris momentum  praeteriit,  cognoscimus  non  esse  falsos ; 
in  ipso  autem  momento  mente  capti  fuimus.  Quodsi 
vero  fraus  illa  manet  neque  eam  intelligimus,  mente 
caremus,  ut  ille  rusticus,  qui  semper  muscam  videre 
opinabatur.  Saepe  etiam  mentis  turbationes  videmus 
sensim  sensiinque  fieri,  uti  apud  Dominum  Quixotum. 
Sanus  fuit,  dum  rem  equestrem  nimium  admirabatur 
et  rerum  novarum  sibi  gerendarum  cupidissimus  erat, 

sed  inerat  jpm  tunc  animo  ejus  quaedam  ad  demen- 
tiam proclivitas,  quae  plane  perspicua  facta  est,  quum 
a caupone  illo  iri  ordinem  equestrem  receptus  essct.‘ 
In  eo  cernitur,  quid  intersit  inter  hominem,  qui  mo- 
res receptos  spernit  et  altera  quaeque  perpetrat  ab 
iis  et  inter  mente  captum.  Difficilius  est  dicere, 
quomodo  superstitiosus  differat  a mente  captis;  nam 
qui  imaginibus  diaboli  spirituumve  malorum  fidem 

.1  i 

habet  certam,  delirat,  qui  ambiguam,  superstitiosus 
est.  Verum  cum  hoc  animi  statu  nunquam  non 
quaedam  corporis  affectio  connexa  est.  Organon 
quoddam,  quod  in  actione  mentis  efficax  est,  morbo 
laborat;  quamquam  cetera  organa  optima  frui  pos- 
sunt valetudine.  Possunt,  ajo,  quamquam  vulgo  signa 
morbi  in  corporis  parte  aliqua  conspicua  sunt,  prae- 
cipue cum  cerebrum  male  affectum  sit.  — 

Jam  status  ille,  qualem  mente  capti  esse  intelli- 
gimus,  tribus  potissimum  modis  variatur:  1)  intellec- 
tus deficit  vel  paulo  minus  — r hebetudo  animi  — 
vel  aliquanto  magis  — stupiditas.  — 2)  Non  quidem 
deficit  intellectus,  sed  tamen  vegetus  non  est  et  to- 
tus occupatur  tristitia  quadam  — melancholia.  — 
3)  Non  deficit  intellectus,  at  vesanus  est  et  ad  vio- 
lenta quaeque  propensus  est  — mania,  furor.  Hi 
tres  status  morbidi  conjuncti  quoque  esse  possunt, 

videlicet  stupiditas  cum  melancholia,  furor  cum  stu- 
piditate, melancholia  cum  furore,  quae  conjunctio 
omnium  est  pessima. 

Atque  de  his  quidem  hactenus;  jam  ad  ipsam 
questionem,  de  qua  agitur,  transeamus  et  primum 
dicamus  de  officio  civitatis,  quo  cura  ei  habenda 
est,  ne  quis  mente  capiatur. 

. ' • | 4 ’ 

*• 

Potestne  civitas  hoc  exsequi  officium?  Nonne 
incerta  est  opera  huic  rei  data?  His  quaestionibus 
responsuri  rebus  ipsis  enarrandis  demonstrabimus, 
satis  multas  esse  causas  in  rebus  civilibus,  propter 
quas  homines  mente  capiantur,  quasque  removere 
in  potestate  bonae  sit  civitatis. 

Inter  has  primum  recensemus  propagationem 
morbi  infelicis,  quae  fit  hereditate.  Liberi  paren- 

4 

tum,  qui  fuerunt  mente  debili,  haud  raro  et  ipsi  hac 
debilitate  laborant,  quod  saepissime  per  plures  gene- 
rationes propagatur.  Quam  mentis  debilitatem  pro- 
pagari experientia  satis  superque  edocti  sumus,  nu- 
perque  etiam  S en  nes  burgi  i de  Cretinismo  scriptione. 
Quaedam  plerumque  in  causa  est  capitis  formatio 
abnormis  vel  cerebri,  quamquam  etiam  sine  hac 
mala  formatione  hereditaria  invenitur  debilitas  men- 

tis  pluribus  in  familiis.  Sennesburgius  refert,  stru- 
maticum  filium  cretini  strumatici,  ipsum  semicretihum, 
si  semicretinam  in  matrimonium  sumat,  liberos  pro- 
creare cretinos  et  totam  ejus  posteritatem  esse  cretinam. 
Porro  si  semicretinus  uxorem,  quae  cretina  non  sit,  ducat, 
liberos  fieri  imperfectos  cretinos,  saepe  etiam  non 
cretinos.  Qui  si  et  ipsi  sanas  ducant  uxores,  sae- 
pissime sensim  sensimque  cretinismum  evanescere. 
Has  similesque  leges  valere  de  ceteris  quoque  mente 
turbatis  docuit  Fo  de  reus;  diversae  autem  sunt  in 
insania,  melancholia,  furore  laborantibus  etc.  In  me- 
lancholicis maniacisque  morbus  raro  est  hereditarius ; 
sex  octove  liberorum  unus  saltem  eodem  malo  in- 
ficietur. Fo  d^r  e us  contendit,  dimidiam  mente  turba- 
torum partem  hereditate  infelices  esse.  Quod  verum 
esse  invenies,  si  contempleris,  haud  raro  constitutio- 
nem corporis  temperamentumque  ad  liberos  propa- 
gari, indeque  pendere  morbos  psychicos.  Ita  tempe- 
ramentum melancholicum  ad  melancholiam  propensum 
est,  cholericum  ad  maniam.  Verum  enim  vero  hoc  peri- 
culum, quod  e propagatione  insaniae  hereditaria  exoritur, 
non  ultra  rectos  fines  augendum  est.  Nam  sola  haec  cogi- 
tatio maximum  potest  terrorem  injicere  homini,  qui 
novit  in  sua  familia  fuisse,  qui  mente  caruerint,  quia 

betur.  Cum  mente  turbata  autem,  uti  jam  vidi- 
mus, haud  raro  ceteri  omnes  conjuncti  sunt  corporis 
defectus.  — ,■  ii  ! 

Recentioribus  fuerunt  temporibus,  qui  propria 
.culpa  — malis  moribus  — ortum  dixerint  morbum 
insaniam.  Sibi  semper,  ait  Heinrothius,  adscri- 
bere  debet  culpam,  quicunque*  fit  melancholicus, 
mente  turbatur,  vesania  laborat,  nam  quod  vita  prae- 
bere potest  praestantissimum,  libertatem  non  con- 
servavit, ejus  leges,  quarum;  bene  sibi  conscius  est, 
migrando.  Severe  hoc  dictum  est,  neque  semper 
valet,  nam  abundamus  exemplis,  quibus  demonstra- 
tur, absque  ulla  sua  culpa  turbatos  esse  mente  ho- 
mines. Quoties  vidimus,  defectus  organorum,  im- 
primis cranii  cerebrique  et  membrorum  cum  his 
conjunctorum  deformitates  in  causa  esse  insaniae,  ne 
verbum  de  aliis  organicis  causis  addamus.  Diluci- 
dissime haec  probant  iidem  Cretini;  ac  nuper  etiam 
observavit  Klugius  prostibuta  raro  mente  turbari. 
Attamen  Fodereus  parem  esse  numerum  malefico- 
rum insanorumque  arbitratur,  porroque  Hutwalke- 
rus  Ilamburgensis  insanorum  multitudinem  aequari 
quodammodo  copia  voluptatum.  His  omnibus  pon- 
deratis malos  mores  concedimus  haud  raro  tur- 


i * 

bare  mentem,  at  sernper  et  ubique  hoc  fieri  nefas 
est  contendere. 

Prima  educatio  totam  vitam  format,  in  ea 
jacent  involuta  germina  boni  cujusque  et  mali,  quod 
ab  homine  perpetratur.  Sic  cupiditatibus  non  im- 
pugnatis, quibus  tam  facile  indulget  juventus,  sae- 
pissime observamus  oriri  insaniam.  Ira,  amor,  vani- 
tas, superbia,  ambitio,  quibuscum  sensorii  quaedam 
exaltatio  connectitur,  haud  raro  psychico,  quod  affe- 
runt, damno  melancholiam  maniamque  excitant.  Conti- 
nuae mentis  contentiones  sive  singularum  animi  virium, 
meditationes  studiosae  de  iisdem  rebus,  imprimis  philo- 

X 

sophicis  religiosisque  lucubrationes  assiduae,  cultus 
mentis  vitiosus,  quo  imaginatio  magis  quam  ratio 
efformatur,  eundem  morbum  adducunt.  Ejusdem 
generis  est  educatio,  qua  nimis  exitata  vi  imaginandi  , 
vel  licentia  religiosa  mentis  actio  in  certis  quibusdam 
cogitationibus  figitur  inque  iisdem  solis  nimium 
collocat  studii.  Inde  propensos  habemus  ad  mentis 
turbationem  poetas,  philosophos,  theosophos  aliosque. 
Recentissima,  quae  valet  apud  nos  naturae  philo- 
sophia et  quasi  poeticae  illae  de  vita  ideae,  quibus, 
quae  corporis  vulgo  habentur,  negantur,  apud  eos 
saltem,  qui  lautiore  vitae  genere  utuntur,  haud  mi- 
nimam vim  videntur  exseruisse  in  insaniam  tam 

crebro  obviam.  Transeamus  ad  ratiocinandi  faculta- 

t 

tem  minimam,  nimia  neglectione  ortam.  Qui  parvo 
tantum  hujus  facultatis  modo  utuntur  homines,  pro- 
pensi sunt  ad  imaginandas  res  quam  maxime  miras 
vanasque,  in  quibus  sibi  placent,  imprimis  si  e votis 
illae  sunt  et  cupiditates  leniter  mulcent,  quarum  de 
vanitate  atque  inanitate  inviti  tantum  sibi  persuaderi 
patiuntur  et  vel  non  valent  errores  suos  cognoscere. 
Quam  ob  rem  totos  sese  in  iis  figunt,  quasi  studio 
aliquo,  et  tandem,  consuetudine  inveterata  et  familia- 
ritate quadam  cum  iis  contracta  pro  veris  habent 
ratione  imbecilli,  qua  gaudent,  non  obstante.  Tan- 
dem Fodereus  liberos  feroces,  saevos,  ad  imperan- 
dum pronos,  tolerare  nescientes  quae  nolunt,  qui 
animalia  vexent,  servos  hominesque  sese  inferiores 
contemtim  tractent,  quam  maxime  ad  mentis  turba- 
tionem contendit  vergere. 

Sequitur  frequens  usus  potionum  spiri- 
tuosarum,  de  quo  loquuntur  Casperus  et  Cla- 
rus in  animadversionibus  suis.  Innumeri  sunt,  qui 
hoc  malo  insani  fiunt.  Medici  omnes  in  eo  consen- 
tiunt, bibaces,  etsi  fortasse  non  ita  crebro  mente 
turbentur,  attamen  ad  iracundiam,  iram  imo  furiosam 
inclinare.  Quin  vulgo  haec  docet  experientia.  Adi 
Platnerumin  quaest.  med.  forens.  dicentem : sensim 

existit  morbosa  illa  apud  ebriosos-  quaedam  feroci- 
tas, quae  nunc  ad  lenissimas  causas  subito  exardescit 
cum  audacia  et  crudelitate;  nunc  impatiens  rerum 
adversarum  et  imprimis  domesticarum  inter  occultos 
angores  sollicitudinesque  totius  fortunae  ac  vitae  de- 
speratione tandem  in  rapinas,  caedes,  seditiones,  in- 
cendia erumpit.  Haec  incontinentia  habet  effectus 
similes  venenis  narcoticis,  indeque  fit  necessario,  ut 
bibaces  mentis  vires  assiduo  usu  perniciosae  potatio- 
nis tam  reddant  infirmas j ut  bestiis  aequiparari  que- 
ant et  omnino  mente  carentes  appareant.  Mortem 
per  delirium  tremens  obieruut  Hamburgi  anno  1821 
octo,  1822  duodecim,  1823  tredecim,  1824  sedecim, 
IS25  duo  et  triginta.  Quamquam  Fo  ddreus  potum 
spirituosum  non  ita  crebro  in  causa  esse  arbitratur 
insaniae,  propterea  quod  ejus  effectus  sint  citiores  et 
brevi  praetereant,  quodque  eodem  pellatur  melan- 
cholia. At  quaevis  irritatio  praeteriens  assiduo  ad- 
hibita fit  perdurans  et  quod  ad  alterum  argumentum 
adtinet,  saepissime  in  morbis  videmus  utilissimas  esse 
res,  quae  sanis  perniciosae  sunt  et  abundanter  usur- 
patae nocente  Porro  probare  suam  sententiam  ille 
studet  eo,  quod  in  Anglia  ante  hoc  tempus  usus 
spirituosorum  major  fuerit,  in  Franco-Gallia  minor, 

neque  propterea  numerus  insanorum  diversus  sit. 

2 

Vini  usus  minime  omnium  perniciosus  esse  dicitur, 
maxime  nocere  aqua  e solano  tuberoso  usta  et 
eadem  ab  oleo  illo,  quod  proprio  vocabulo  fusel 
dicitur,  non  purgata.  — 

Jam  hoc  loco  memoramus  abusum  facul- 
tatis procreandi  et  onaniam  quae  vocatur. 
Cupiditati  procreandi  qui  crebrius  morem  gerunt, 
corpus  suum  pessumdant.  Bonae  valetudini  quaevis 
intemperantia  nocet,  eo  magis,  quo  vel  aetas  imma- 
tura vel  maturitatem  egressa  est,  vel  illa  fit  modo 

a natura  alieno.  Mala,  quae  inde  sequuntur,  non  in 

/ 

solis  continentur  genitalibus,  sed  in  omnem  com- 
plexum nervorum  redundant  et  totam  corporis  ve- 
getationem. Saepies  igitur  inde  oriri  videmus  ob- 
tusos sensus,  perversas  imaginationes,  hebetem 
memoriam,  melancholiam,  lationis  imbecillitatem. 
Plurimum  autem  onania  nocet,  nihilominus  tam 
crebro  commissa,  in  scholis  vel  immo  in  incunabulis. 
Britannus  quidam  scriptor  recentioris  temporis  ternos 
trientes  affirmat  insanorum  et  marium  et  feminarum 
inter  aetatis  annum  duodevicesimum  et  tricesimum 

I k * 

morbum  suum  hac  turpi  voluptate  nancisch  Nimius 
tamen  mihi  videtur  hic  numerus;  nam  non  in  cen- 
sum  venire  debet  onania,  quam  committunt  qui  jam 
mente  turbati  sunt. 

Proximo  loco  nominamus  climatis,  situs, 
habitaculorumque  rationem.  Heindorfius 
et  Monte squieu  (1)  melancholiam  illam  Anglicam, 
quae  vitae  taedio  cernitur  sine  ulla  externa  causa 
orto,  originem  habere  volunt  in  climate  Angliae,  quod 
humida  atmosphaera,  defectu  sereni  solis,  diebus 
nebulis  tenebricosis  nervos  deprimat  ct  quasi  tene- 
bras in  mente  ipsa  efficiat.  Maniam  contra,  si  fidem 
habes  Bodi no  de  republica  L.  I.  c.  s.  et  L e o n i Afri- 
cano d.  Fessa  urbe  L.  III.  a Dreysigio  laudatis,  et 
encephalitidem  imprimis  in  tempestate  sicca  aridaque 
et  in  regionibus,  quae  tali  climate  utuntur,  uti  in 
Hispania,  Africa,  Asia  minore,  atque  hieme  gelu 
nimio  illustri  multo  saepius  invenias  quam  ubi  tem- 
pestas est  mediocris  et  climatis  genus  aliud.  Aef 
calidus  humidusque,  quo  functiones  systematis  sen- 
sibilis omnino  fatigantur,  qualis  in  vallibus  altis, 
montibus  sylvisque  pressis  est,  quo  solis  calor  vix  ac 
ne  vix  quidem  penetrare  potest  et  aer  similiter  ac 
stagnum  quoddam  immobilis  manet,  sine  dubio  gra- 
vissima causa  habetur  crelinismi  endemici,  qui  est  in 
altis  calidisque  vallibus  Pedemontii  Valesiaeque,  prae- 


(t)  Versuch  einer  Pathol,  und  Therapie  der  GeislCs- 
und  Gemiithskrankheiten  §.  210. 

cipue  Martinachii  Villaeque  novae,  et  in  regione 
Salisburgica  et  ad  ripas  Salissae,  ubi  cretini  audiunt 
Fexe  (Flcekcben).  et  in  Hercyniae  sylvae  convalla, 
quae  est  inter  Clausthaliam  et  Osterodam.  Si  hanc 
causam  spectamus,  praegravis  est  liber  Mose lej  i de 
moi'bis,  qui  inter  tropos  occurrunt  et  de  climate 
Indiae  occidentalis,  in  quo  docetur  Europaeos  mente 
debiles,  si  in  India  occidentali  tempus  aliquod  vivant, 

i * e 

in  valetudinem  restitui,  ut  cerebrum  eorum  quasi 
sole  maturescat  (l  et  2).  Habitationes  luce  carentes,  hu- 
miles, humidae,  uti  nosocomia,  custodiae  publicae, 
magnam  vim  habent  in  morbos  systematis  nervosi 
neque  raro  efficiunt  melancholiam,  hypochondriam 
etc.  Etiam  aquae  nimia  gypsii  quantitate  abundan- 
tis usum  S enn  e sb  urgi  us  observat  causam  esse  ef- 
formatricem  cretinismi.  — 


(1)  Vice  versa  Ativergnati , qui  itinera  in  meridionales 
Hispaniae  provincias  faciunt,  a melancholia  aut  mania 
correpti  redeunt;  multi  Francogalli  in  Hispania  mente 
privantur, 

(2)  AI.  ab  Humboldt  dicit  minimos  vesanos  inter 
Americae  feroces  inveniri;  Carrius  narrat,  se  in  Russia, 
exceptis  permagnis  urbibus , haud  multos  vidisse.  In 
Francogalliae  agris  plures  inveniuntur  vesani,  quam  in 
urbibus.  Agricolae  ad  melancholiam  religiosam  et  eroto- 
maniam  propensi  sunt;  urbani  ad  alias  vesaniae  species. — 

Nuntius  de  hominibus  mente  captis  allatus  jam 
saepe  mentes  turbasse  dicitur  sive  metu  sive  ter- 
rore, sive  vi  imaginandi  hominum  teneris  praedito- 
rum sensibus.  Huc  est  trahendum  fortasse  eos,  qui 
insanorum  furiosorumque  custodiam  agant,  assiduo 
usu  interdum  similem  pati  mentis  turbationem.  At 
de  his  mentis  turbationis  causis  gravissimis  hac- 
tenus. — 

Jam  eo  ventum  est,  ut  liceat  progredi  nos  ad 
quaestionem  de  officiis,  quae  civitati  tribuantur  in 
his  rebus  et  ad  dicendum,  quae  illa  sint  et  qualia. 

Quod  de  propagatione  insaniae  a parenti- 
bus ad  liberos  diximus,  sane  verum  est,  aediles  pu- 
blicos non  posse  immisceri  in  vitam  solummodo  pri- 
vatam et  quia  ipsis  non  innotescat,  et  quia  illi, » 
quorum  est,  vix  sint  situri  talem  curam.  Contra 
rei  gravitas  poscit,  quidquid  efficere  eos  conceditur, 
ut  id  faciant  et  aliquid  posse  magistratus  publicos 
extra  dubitationem  est.  De  Gretinis  S ennesburgius 
has  proponit  leges:  matrimonium  nubilium  cretinorum 
primi  gradus  ne  admittitor,  cretini  imperfecti  tum  tantum 
matrimonium  ineunto,  quando  testimoniis  sufficien- 
tibus facultatem  nubendi  sese  habere  demonstrave- 
rint, et  constet  non  a crctinis  originem  cos  habere.- 
Ubi  insania  aut  furor  in  binis  generationibus  invi- 

cem  sibi  succedentibus  conspicitur,  e republica  veta- 
tor matrimonium.  Hominesne  qui  insania  laborarunt, 
quin  heritate  hunc  morbum  nacti  sint,  matrimonium 
inire  liceat,  necne,  equidem  non  ausim  definire,  de- 
ficientibus argumentis,  quibus  eorum  liberos  mente 
privari  probetur.  Ne  per  insaniam  liberi  procreen- 
tur, civitatis  est  prohibere.  Mente  debiles,  captosque 
negat  Frankius  admittendos  esse  ad  matrimonium, 
vel  si  lucidis  intervallis  gaudeant.  Si  non  concedatur 
magistratibus  politicis,  ut  in  his  rebus  potestate  sua 
utantur,  medicos  decet  sacerdotesque  atque  hos  qui- 
dem imprimis,  illos  ut  adjuvent.  Quid  aut  si  om- 
nino aliquid  in  scholis  aut  in  ecclesiis  in  hunc  finem 
fieri  liceat,  deliberent  apud  quos  est  rerum  divina- 
rum administratio.  Medicorum  est  liberos  parentum, 
qui  insania  laborant,  admonendo  docendoque  a ma- 
trimonio retinere.  Magnae  fore  opinor  utilitatis,  si 
jussu  civitatis  scriptionibus  in  vulgus  emissis  medici 
his  rebus  lucem  afferant. 

Ad  coercendos  malos  mores  civitas  per  sa- 
cerdotes multum  efficere  potest  aeque  ac  per  ma- 
gistros scholarum  paedagogiorumque.  In  vulgus  et 
praecipue  juventuti  origines  insaniae  a malis  perver- 
sisque  moribus  turpitudineque  omni  repetendae  osten- 
dantur, exemplisque  probentur  atque  illustrentur. 


23 


Porro  civitas  eo  potest  prodesse,  ut  occasiones  cau- 
sasque turpitudinis  tollat,  acerrime  vigilando  in  cau- 
ponum lenonumque  diversoria  et  quae  similia  sunt, 
vctandoque,  ne  juventus  lias  scelerum  officinas  adeat. 

Si  de  prima  educatione  quaeris,  civitatem 
fiduciam  omnem  necesse  est  ponere  posse  in  mini- 
stris scholarum  ecclesiarumque,  qui  publice  et  pri- 
vatim  omni  ratione  officia  sibi  injuncta  exsequantur, 
ac  liberos  ita  instituant,  uti  societas  humana  requi- 
rit. Parentes  quoque  in  his  rebus  illos  debere  ad- 
juvare, non  eget  argumentis.  Haslam  i us  in  libro  ob- 
servations  on  Insanity  maximam  internarum 
insaniae  causarum  partem  dicit  originem  habere  in 
vitiosa  educatione,  quae  semina  stupiditatis  in  tene- 
ris animis  spargit,  quavis  opportuna  tempestate  efflo- 
rescentia. Magistri  juventutis  aeque  in-  eo  laborent, 

i 

ut  temperamenta,  quae  vocantur,  passionesque,  ac 
ratiocinandi  vim  puerorum  observent  et  meliores 
reddant.  Primo  quoque  tempore  homines  animad- 
vertere doceantur,  quamque  causam  certos  suos  ef- 
fectus habere,  ipsisque  omnino  amorem  stabilem  et 
tenacem  rerum,  quae  breve  tantum  durant,  nui,» 
quam  capiendum  esse. 

Usus  spi  r i tu  oso  r u m,  JSolint- magistratus  pu- 

/ 

blici  cuique  facultatem  concedere  venumdaud i pol  io 

nes  spirituosas,  severe  observent  horam  certam,  qua 
cauponae  claudantur , pueros  ne  admittant  in  diver- 
soriis, vetent,  ne  caupones  ebriis  vinum  promant 
poena  severissima  proposita,  bibaces  in  custodia  pu- 
blica collocent  et  vel  publice  vel  in  familiis  a vitio 
illo  liberandos  curent.  Cramerus  proposuit  vinum 
ustum,  quod  dicitur,  acidis  quibusdam  vel  aqua  men- 
thae vitiandum  esse.  Cum  vinum  ustum  illud  plurimum 
noceat,  quum  oleo  illo  fuselicio  infectum  est,  vel 
aliis  rebus  vitiatum,  a magistratu  videatur,  ut  ab  his 
rebus  integrum  sit,  quod  venale  est.  Domus  publica, 
in  qua  ebrii  custodirentur  curarenturque,  maximam 
afferret  civitati  utilitatem.  — 

De  onania  prohibenda.  Hoc  parentum  est; 
inquirant  in  lectos,  vestes,  loca  secreta;  causas  ejus, 
quae  ab  habitu  corporis  proveniunt,  investigent,  ne- 
que enim  semper  vitium  est,  quod  in  ipsum  puerum 
jiuellamque  cadat.  Tales  causae  sunt  irritamenta 
genitalium  vel  externa  vel  interna,  vita  mollis,  morbi 
quidam,  quibus  nervi  nimium  irritentur,  abundantia 
seminis  in  vesiculis  seminalibus,  edulia  acria  elc. 
Haec  removeantur.  Causis,  quae  animum  spectent, 
seductioni,  voluptati,  verbis  librisque  lascivis  quovis 
modo  obstruatur.  Pueri  puellaeque  majores  natu 
observpntur;  lectio  librorum  lubricorum  et  imagina- 

tionem  stimulantium  vetetur,  usus  hominum  perdi- 
torum interdicatur.  Ouos  onaniain  agere  in  publi- 
cum notum  est,  iis  medentur,  cpii  causas  removent, 
capsulos  circa  genitalia  collocent,  in  lectos  ponant, 
ubi  pedibus  manibusque  ligentur.  — 

l)e  cl  imate  et  domiciliis.  In  his  civitas 
hoc  tantum  efficere  potest,  ut  animos  advertat  ad 

4 

ea,  quae  noceant,  et  passim  regiones  in  meliorem 
statum  redigendas  curet,  paludibus  siccandis,  sylvis 
excidendis  etc.  Cretinos  in  climate  collocet  ipsis, 
magis  accommodato  > alios  mente  morbidos  ad  iti- 
nera facienda  excitet.  Curam  foveat  habitationibus 
commode  apteque  instituendis  aedificandisque.,  aedi- 
ficia publica,  nosocomia,  custodiae  publicae  maxime 
ad  sanitatem  accommodentur. 

De  insanis  ad  notitiam  publicam  feren- 
dis. Hoc  ut  fiat  in  diariis,  in  quibus  saepe  in  eum 
finem  adseribuntur,  ut  animi  moveantur,  ne  sinant 
magistratus;  aditus  ad  nosocomia  insanorum  ne  cui- 
que pateat;  .in  morbidorum  curatores  acriter  invigi- 
letur. — Haec  sunt,  in  quibus,  arbitror,  magistra- 
tus publici  valeant  efficere,  ut  insania  prohibea- 
tur. TT- 

Jam  de  cura  hominum  loquemur,  qui  ad  insa- 
niam proclives  sunt.  Sunt  homines,  qui  sive  ex  hc- 

reditate  sive  non,  singularem  gestum  prae  se  ferant,  li- 
beri parentum  insanorum,  homines,  qui  mente  turbati 
erant,  nunc  autem  re  vera,  vel  specie  tantum  recon- 
valuerunt,  mirum  autem  sese  gerunt,  sunt  denique 
bibaces.  His  nullam  curam  impendat  respublica? 
Fodereus  primus  monuit  instituta  esse  condenda, 
in  quae  illi  recipiantur,  at  nequaquam  haec  nosoco- 
mia insanorum  esse.  Illi  homines  omnino  singulari 
familiae  cujusdam,  medici,  vel  sacerdotis  custodia 
utantur,  nam  in  societatem  publicam  recipi  neque- 
unt; et  quisque  pro  malo,  quo  laboret,  tractandus 
est,  sed  cum  liberali  amore  diligentiaque,  quippe 
qui  infeliciores  sunt  ipsis  insanis.  i 

II. 

De  iis,  quae  generatim  adhiberi  queant 
ad  curandos  insanos.  Ante  omnia  medici  ad 
eam  rem  sunt  necessario  provocandi.  Quae  in  stu- 
diis medicorum  de  insania  nunc  tractari  solent,  valde 
sunt  imperfecta.  Henkius,  Nassius,.  Fodereus 
easdem  querelas  eloquuntur.  Sed  medici  tirones 
culpam  habere  dici  non  possunt,  deest  exercitatio, 
quae  in  insanis  ipsis  fiat,  etiam  boni  libri  desunt,  uti 
omnino  insanorum  tractatio  incerta  adhuc  quaedam 
est  et  confusa.  In  policlinicis  interdum  quidem  in- 

sani  sunt,  at  quam  difficile  sit  in  domibus  privatis  in- 
sanos tractare,  quisque  videbit;  etiam  clinica  non 
sunt  apta  ad  insanos  recipienda,  alioquin  in  univer- 
sitatibus litterarum  propria  clinica  ad  tractandos  in- 
sanos instituenda  essent.  Quod  quum  non  fiat,  adi- 
tus ad  insanorum  clinica  pateat  medicis  tironibus, 
nam  docendi  sunt  tractationem  insanorum.  Illa  lo- 
cis quam  proximis  ad  universitates  instituantur,  sex 
vel  octo  medici  in  iis  excipi  ut  possent  hospites, 

necesse  esset,  sumtibus  quam  maxime  exiguis;  sex 

» 

vel  octo  hebdomadibus  ante  examen  subeundum 
tempus  esset  ad  hunc  finem  accommodatissimum. 
Hic  instituatur  medicus  juvenis,  discat  familiaritate 
uti  mente  captis,  minister  eorum  fiat  comes^ue  in 
ambulationibus,  adjuvet  eos  in  negotiis.  Casus  dif- 
ficillimos illustret  director,  scholas  ille  habeat  dc 
parte  theoretica  morborum  psychicorum,  eosque  do- 
ceat illorum  tractationem,  tradat  ipsis  tractandos 
tales  morbidos,  quibus  nocere  non  possit.  — 

Sacerdotes.  Eorum  conditio  est  ethico-reli- 
giosa,  quumque  mente  turbatorum  status  sit  anthro- 
pologicus,  ad  illos  quoque  pertinet.  At  ut  nirnc 
agunt  rerum  sacrarum  adminisLri,  raro  boni  quid  ef- 
ficiunt; contrario  infirmos  saepissime  magis  etiam 
turbant,  nam  quum  exhilarare  cos  debeant,  poenas 


28 


loquuntur  et  iis  conviciantur.  Ouare  oportet,  ut 
magis  in  cognoscendis  morbis  psychicis  studium  po- 
nant sacerdotes,  quod  optime  fieret,  si  scholis  de  iis 
habendis  interessent,  aut  si  liber  scriberetur,  qui 
iis  legendus  traderetur.  Operam  dare  possent  cu- 
randis morbidis  partim  admonitione  (psychagogica),  ut 
bibacibus,  partim  tractatione  sub  auspiciis  medicorum. 

At  non  omnes  possunt  mente  turbati  in  domi- 
bus suis  familiisque  tractari;  alios  medico,  alios  sa- 
cerdoti licet  tradere,  sed  ne  huc  quidem  omnes  mitti 
possunt,  multique  in  nosocomia  duci  debent,  quae  cu- 
randis insanis  inserviunt.  Haec  vel  publica  vel  pri- 
vata esse  possunt,  aut  solis  cum  necessariis  rebus 
instructa  aut  largiter  abundanterque.  — 

Res  talibus  institutis  maxime  necessariae  hae  sunt: 
situs  domi  saluber  cum  hortu  sepibus  circumdato; 
praesidium  medici  bene  instructi ; numerus  curato- 
rum sufficiens,  in  denos  infirmos  singuli  saltem;  se- 
paratio sexuum,  reconvalescentium;  loca  remota  pro 

i 

furentibus;  conclavium  copia  necessaria  et  parvorum 
et  magnorum;  mundities  supellectilis;  cloacae  in  lo- 
cis remotis;  calefactio  conclavium  per  hiemen;  cibi 
salubres  affatim  dati;  custodia  ignis,  cultrorum,  fur- 
carum, rerumque  omnium,  quibus  damnum  sibi  af- 
ferre possint  morbo  infelici  laborantes,  cloacarum,  ne 

in  iis  sese  claudant  insani  in  easque  irrepant;  nulli 
spectatores ; nullae  visitationes  inconcinnae ; cautio, 
ne  sanus  aliquis  recipiatur;  dimissio  eorum  qui  cu- 
rati sunt  quique  insanabiles  sunt;  sumtus  mediocres; 
inspectio  magistratuum  superiorum,  politiae  et  me- 
dicorum collegii.  Ut  autem  insanis  sit  conditio 
quam  maxime  accepta,  atque  ut  omnia  fiant,  quae 
ad  curationem  insanorum  valeant,  bonis  institutis 
opus  est.  *— 

Heinrothius  in  libro  de  mentis  turbatione  ea, 
quibus  tale  institutum  exornari  debeat,  ita  describit. 
Domus  delirorum  sita  sit  in  regione  salubri,  sicca, 
ventis  mediocriter  patenti,  amoena  denique,  neque 
nimis  prope  urbem  aliquam,  neque  nimis  procul  ab 
ea.  Prata  virgultis  intercisa,  aquam  liquidam  in  pro- 
pinquitate, agrum  hortumque  possideat.  Quod  ad 
aedificium  attinet  speciem  habeat  serenam,  in  tres 
partes  dividatur,  aedificia  oeconomica,  habitationes 
ministrorum,  in  quibus  sit  administratorium,  appara- 
tus pharmaceuticus  chirurgicusque,  et  domum  propriam 
insanorum.  Haec  dividatur  in  partes  duas,  unam, 
in  qua  curentur  morbidi,  alteram,  in  qua  custodian- 
tur, qui  debeant.  Hae  partes  in  utraque  alea  sitae 
sint,  in  medio  spatio  posita  sint  habitacula  aedificia- 
que oeconomica.  In  domo  insanorum  separata  sint 

conclavia  utriusque  sexus.  Spatia  sunt  aut  commu- 
nia aut  privata.  Communia  sunt  coenaculum,  dor- 
mitoria, loca  ad  negotia,  conventus  pro  mala 
valetudine  utentibus.  Privata  sunt  conclavia  pro 
furentibus,  immundis,  quodqUe  pro  sua  ratione 
instructum.  Domus  delirorum  e lapide  con- 
structae sint,  spatiosae,  clarae,  siccae,  bene  com- 
paratae ad  calefaciendum,  collustrandum,  et  invita 
omni  cura,  ut  firmae  sint,  quaeque  custodiae  species 
evitanda  est.  Sic  fenestrae  non  habeant  cancellos 
ferreos,  sed  sint  sitae  prope  lacunar.  A portis  ab- 
sint catenae  et  pessuli,  tali  autem  modo  claudantur, 
ut  insani  aperire  eas  non  possint.  Ceterum  haec 
domus  opacis  arboribus  sit  cincta,  aulamque  habeat 
spatiosam,  ad  ambulandum  aptam,  arboribus  consi- 
tam, toris  gramineis  instructam.  Aedificium  proprium 
ad  tractationem  corporis  destinatum  sit,  imprimis  ad 
balnea  cujusque  generis.  Porro  hic  sit  oecus  cor- 
rectionis cum  omnibus  ad  hanc  rem  necessariis  ma»- 
chinis  atque  instrumentis.  Omnes  $ qui  instituto  ser- 
viant, apte  sint  delecti,  distributi,  instructi.  Sum- 
mus procurator  adsit,  cui  obediant  ministri,  qui  vero 
ipse  medico  audiens  sit.  Praeter  hunc  adsit  sacer- 
dos. Medicus  sit  quasi  animus  totius  instituti,  eum 
h»4'.  o • • > - » tu . * • : i 1 n!  . • <r;,.  » . o : , 

adjuvent  administri  medici,  chirurgus,  apothecarius, 
numerusque  sufficiens  curatorum  et  ancillarum  ab 
ipso  officia  sua  edocti.  Domus  ne  sit  nimis  inserta 
deliris,  dein  tales  tantum  infirmi  recipiantur,  qui 
revera  mente  turbati  sint,  spemque  admittant  cura- 
tionis. Ad  quos  curandos  fiant  omnia  et  quae  ad 
corpus  et  quae  ad  animam  adtinent,  ita  ut  tum  ope- 
rentur, tum  recreentur,  otium  jocumque  habeant 
magna  cum  varietate.  ISon  igitur  tantum  suppeditant 
amoenitas  loci,  ambulationes  jucundae,  horti  ete,  sed 
opus  est  etiam,  ut  occasio  praebeatur  ad  opus  fa- 
ciendum omnis  generis  et  animo  cultis  et  rudibus, 
et  corpore  infirmis  et  resipiscentibus.  Horti  agrique 
cultura,  opera  fabrilia  et  artes  factitari  possint,  scien- 
tiae quidem  ne  plane  desint.  Bibliotheca  ad  hos 
usus  comparata,  apparatus  physicalis,  collectio  natu- 

f 

ralium  sint  praesto,  uti  etiam  quae  ad  exercitationes 
musicas,  ad  delineandum,  pingendumque  utilia  sunt. 
Cum  domus  delirorum  sint  genus  paedagogiorum, 
magnam  habet  utilitatem,  si,  ut  pro  opificiis  et  arti- 
bus, ita  pro  scientiis  variis  sint  in  vicinitate,  qui  doc- 
torum munere  fungi  possint.  Ita  artis  musicae,  de- 
lineandi, historiae  naturalia,  physicaeque,  quin  gym- 
nasticae doctores  adsint,  sartores,  sutores,  fabrique 
lignarii  alioquin  tali  instituto  deesse  non  possunt. 


Ludis  cujusque  generis  in  usum  mente  debilium,  oc- 
casione ludendi  pro  reconvalescentibus,  area  ad  co- 
nos, tabula  sphaeristica  elc.  plane  non  potest  carere 
tale  institutum,  imprimis  cum  et  pro  tempore  hie- 
mali recreationis  cura  adhibenda  sit.  Primarius 
lector  magisterque  ludorum  horum  omnium  medi- 
cus sit,  qui  omnes  ludos  recreationesque  instituat. 
Medicus  omnino  est  animus  instituti,  quare  fieri  non 
potest,  quin  sit  vir  ad  hanc  rem  ab  omni  parte 
comparatus,  et  quod  ad  indolem  et  ad  speciem  ex- 
ternam adtinet.  Firma  necesse  est  ut  valetudine 
utatur,  laboresque  ut  corpus  ejus  non  fatigent, 
neque  acris  impetuosusque;  neque  ignavus  inersque 
sit.  Rem  quam  agit  toto  animo  amplectatur,  cum- 
que amore  et  studio  agat.  Firmo  sit  animo,  probo, 
affabili,  non  vero  atroce,  horrido,  minime  autem 
nimis  dulci  effeminatoque,  et  severum  et  mitem  sciat 
esse,  quod  utrumque  pro  re  nata  necesse  habet. 
Medicus  sit  perfectus , edoctus  scientia  arteque, 
studio  et  experientia.  Nam  psychicus  medicus  sum- 
mus est  sui  generis. 

III. 

De  damni  a deliris  inferendi  praecau- 

tione.  Damnum,  quod  potest  afferri  per  deliros, 

valde  est  varium.  Deliri  partim  sibi  ipsis,  par- 
tim  aliis  nocere  possunt;  mente  turbati  putari 
possunt,  qui  non  sunt,  et  contra  homines,  qui 
mentem  sanam  habent  irrepere  possunt  in  domos 
insanorum;  sani  hic  custodiri,  reconvalescentes  reti- 
neri possunt  etc.  In  omnibus  his  rationibus,  quas 
prolixius  enarrare  longum  est,  raro  singulos  auxilium 
ferre  posse,  sed  civitatis  potestate  opus  esse,  quisque 
videt.  At  recentioribus  demum  temporibus  auxilium 
civitatis  provocarunt,  quod  antea  non  factum  erat.  — 
1)  Jam  civitatis  est  curam  agere,  ut  sint,  qui 
abnormes  illos  status  psychicos  accurate  noverint, 
symptomata  eorum  prodroma,  lucida  intervalla,  si- 
mijesque  conditiones  notas  habeant.  Alii  hi  esse 
nequeunt,  nisi  medici  et  penes  hos  est  operam  dare 
studio  et  tractationi  insanorum.  De  his  etiam  in  eo- 
rum compendiis  sermo  est  et  praxis  medica  ad  eos 
pertinet.  At  ceterarum  quoque  facultatum  jus  est 
in  deliros:  Juridicae:  recentiore  demum  tempore 
haec  processit  in  usum  suum  proferens  notitiam  sce- 
leratorum, qua  opus  sibi  sit  et  deliros  eorumque  ac- 
tiones ad  suum  forum  pertinere.  At  sceleratis  cum 
mente  turbatis  nulla  est  communio  et  si  alterum 
spectas,  psychologica  quidem  ratione  sententiam  ferre 
possunt  et  decernere  de  libertate*  At  hoc  non  suf- 

ficit,  parvaque  ergo  est  sors  judicum.  Theologi- 
cae; fere  hujus  eadem  est  ratio.  Theologi,  cum 
omnia  ad  Deum  vitamque  in  Deo  referant,  valde 
propensi  sunt,  ad  deliros  eodem  modulo  judicandos. 
At  hoc  nequaquam  concedi  potest,  nam  pro  tem- 
pore delirii  extra  ethicum  judicium  ponendus  est 
delirus.  Injuste  igitur  agunt  rerum  sacrarum  admi- 
nistri, qui  talibus  hominibus  conviciantur,  eos  a Deo 
descivisse  dicunt  et  peccatis  inquinatos  etc.  Philo- 
sophicae: Kantius  ad  hanc  statum  delirorum 

pertinere  contendit.  Quem  Metzgerus  refutare 
conatus  est.  Suffragium  pro  philosophis  fert  eorum 
cultura  maxime  communis  omnium  scientiarum,  et 
studium  anthropologiae,  quod  fere  soli  factitant, . at 
fieri  deberent,  quales  non  sunt,  naturae  accurati  con- 
templatores, si  solius  theoriae  ratione  habita  vellent  * 
quod  operae  pretium  esset  praestare,  quod  hucusque 
nondum  factum  est.  Ad  praxin,  quum  apud  pulpita 
scriniaque  tantum  rem  habere  soleant,  nihil  ab  iis 
utile  exspectes.  Ad  hanc  solam  appetit  scientia  psy- 
chico-medica,  quae  docere  debet,  quomodo  turbata 
mentis  conditio  in  statum  integrum  restitui  possit; 
Multo  magis  ad  paedagogos  pertinet  haec  ars  et 
scientia,  et  ipsi  medici  sunt  qui  arbitrentur  curatio- 
nem delirorum  esse  quasi  iteratam  educationem.  — 

2)  Oui  a civitate  hujus  rei  judicandae  munus 
accipiant , eam  quam  optime  noverint  et  tlieoretice 
et  practice,  etiam  periti  sint  in  componendis  visis 
repertis.  — - 

3)  Hi  viri  ad  consulendum  omnibus,  quibus 
opus  est,  obstringantur.  Aut  a commissione  medica 
in  universum  obligentur,  sine  mercede  conducta, 
quam-  pro  singulo  officio  accipiunt,  aut  c medicis 
singuli  eligantur,  qui  propriam  pro  hoc  munere  mer- 
cedem  accipiunt  proprioque  nomine  appellantur.  Al- 
terum non  salis  eos  obstringit,  alterum  parum  ad- 
mittit aemulationem;  optime  utrumque  conjungitur. 
Omnis  medicus  obligatus  sit,  ut,  si  res  petat,  consu- 
lat rogantibus  et  pro  singula  consultatione  mercedcm 
accipiat,  insuper  etiam  physicus.  — 

4)  Institutio  custodiarum. 

5)  Cura  delirorum,  qui  apud  concionalores,  me- 
dicos vel  apud  privatos  curentur  custodiarilurquc. 

6)  Leges  familiis  observandae,  in  qibus  deliri 
sunt,  qui  sibi  vel  aliis  nocere  possint.  Medicis  in 
jungatur  talium  mente  turbatorum  conditionem  ut 
animo  persequantur. 

7)  Civitas  animum  advertat  in  impostores,  qui 
mentis  turbationem  aut  dissimulent  aut  simulent. 

8)  Institutio  medicorum , qui  adhibeantur  ad 

curam  de  praecavendo  damno  a deliris  inferendo  et 
medicorum  ipsorum  inspectio.  — 

Medicus  insanabiles  a sanabilibus  distinguat,  ex 
historia  infirmi,  duratione  morbi  statuque  praesenti. 
Deliri,  qui  tribus  vel  quatuor  annis  hoc  morbo  labo- 
rarunt, fere  insanabiles  sunt  habendi,  porro  qui  ex 
hereditate  mente  turbati  sunt,  qui  plures  morbi  passi 
sunt  impetus,  annum  quinquagesimum  egressi  sunt, 
qui  corpus  habent  corruptum,  qui  magnis  aerumnis 
depressi  sunt,  nimium  potionis  spirituosae  biberunt, 
quibus  idea,  quae  vocatur,  fixa  est,  qui  nulla  inter- 
valla lucida  habent,  qui  plane  hebetes  sunt.  Medi- 
cus obstrictus  sit,  ut  de  his  rebus  propinquis  testi- 
monium scribat.  Tale  testimonium  continetur  inqui- 
sitione ct  arbitrio.  Medici  est,  iterum  atque  iterum 
ut  morbidum  observet,  cum  eo  versetur,  potissimum 
rpmotis  testibus.  Ut  hoc  fieri  possit,  confidentiam 
aegroti  sibi  comparet,  ne  ei  contradicat,  caveat  ne 
simulatione  decipiatur,  bene  observet  lucida  inter- 
valla, in  quibus  morbus  remittitur  tantum.  Ut  me- 
moria cognoscatur,  aegrotus  invitetur,  ut,  quae  in 
vita  sua  sint  maxime  memorabilia,  narret,  de  juven- 
tute, matrimonio,  itineribus  etc.  Ad  investigandam 
vim  imaginandi,  proponantur  laboranti  combinatio- 
jies,  computum  faciat,  quo  rem  suam  administrare 

velit  mente  sua,  ut  iter  faciat  commoveatur,  quaera- 
tur ex  eo,  quomodo  in  hac  vel  illa  conditione  se 
gesturus  sit.  Ad  judicium  ponderandum  sermo  sit 
de  propinquis,  commonefiat  de  hac  vel  illa  re,  qua 
ejus  sensus  moveantur,  videatur,  quae  sint  ejus  cogi- 
tationes circa  religionem  etc.  Ut  quae  sit  ejus  vo- 
luntas palam  fiat,  cernatur,  quibus  contineantur  ejus 
sensus,  quo  agatur  maxime,  qua  vi  acturus  sit  con- 
citatis certis  sensibus.  Hac  inquisitione  instituta  ea, 
quae  repererit,  simpliciter  et  cum  ordine  in  testi- 
monio describat  et  judicium  inde  factum  adjiciat. 

Interdum  autem  etiam  arbitrium  feiendum  est 

de  hominibus  revera  non  insanis,  sed  insaniam  si- 
mulantibus. Difficile  est  medicum  bene  instructum 
vel  in  tempus  aliquod  decipere,  quum  persona,  quam 
tales  agunt,  sit  nimis  artificiosa,  quam  ut  maturius 
seriusve  non  eam  amittant,  veramque  prodant  condi- 
tionem, si  medicus  rem  suam  bene  cauteque  gesserit. 

Denique  medicorum  in  officio  est,  in  usum  ma- 
gistratuum judicumque  judicium  ferre  de  hominibus, 
qui  mente  turbati  sunt  aliisve  nocere  possint.  Quae- 
ritur autem,  quas  quaestiones  judex  medico  propo- 
nat? Anthropologicas  tantum;  nam  psychologicae  in 
hac  re  medicum  non  pertinent.  Hac  regula  obser- 

vata  multi  errores,  qui  in  medicina  forensi  animad- 
verti solent,  deessent.  — 


VITAE  CURRICULUM. 


Ego  Fridericus  Guilelmus  Theodorus  Breu- 
ni g,  evangelicae  addictus  confessioni,  natus  sum  EI- 
berfeldae,  anno  MDCCCV1II  die  mensis  Octobris 
decimo,  parentibus  Martino  Breunig  et  Helena, 
e stirpe  Aschmann.  Matrem  optimam  praematura 
morte  mihi  abreptam  lugeo,  patrem  adhuc  super- 
stitem pio  gratoque  animo  veneror.  Simul  autem 
liceat  mihi,  matri  alteri,  borotheae,  e stirpe 
Staats,  cujus  amori  permulta  debeo,  gratias  agere, 
quas  possum,  maximas.  Primis  lilterarum  elementis  im- 
butus, Gymnasium,  quod  Elberfeldae  floret,  adii  ibique 
per  septem  annos  commoratus,  testimonio  maturi- 
tatis accepto,  paschali  tempore  anni  MDCCCXXV1I1 
in  academiam  Lipsiensem  sum  profectus,  et  a Beat. 
Muellero  t.  t.  Rectore  Magnifico  in  numerum  ci- 
vium Academicorum  receptus  hasce  scholas  audivi: 
in  philologicis  de  Quinctiliano  apud  Exc.  Frot- 
scher,  de  Sophoclis  Oedipo  Tyranno  apud  Exc. 
Hermann,  de  historia  generali  apud  lll.  Wachs- 
muth;  in  philosophicis  audivi  111.  Sch  waegrichen 
de  botanice , mineralogia  et  historia  naturali ; 111. 
Kuntze  de  cryptogamis  et  de  plantarum  viribus 
medicatricibus;  111.  Krug  de  logice  et  philosophia; 
111.  Ile  inroth  de  anthropologia  et  psychologia ; 
Cei,  Kiihn  et  Cei.  Erdmann  de  chemia  et  thco- 
rctica  et  practica  ; Cei.  Br  an  des  de  physice.  Ency- 
clopaediain  et  melhodologiam  medicam  mihi  tradidit 
Exc.  Braune;  anatomen  et  generalem  et  specialem 
111.  Weber  et  Beat.  Bock,  qui  etiam  duces  mihi 

fuerunt  in  arte  cadavera  rite  dissecandi;  anatomen 
comparatam  Exc.  Yolkmann  et  anatomiam  patho- 
logicam 111.  Cerutti.  Physiologiam  et  111.  Weber 
et  111.  Kuehn;  pathologiam  et  therapiam  generalem 
111.  Radius  et  semioticen  111.  H asper;  artem  ob- 
stetriciam Exc.  Joerg  et  therapiam  et  materiam 
medicam  Ilh.  Hapse;  per  annum  dimidium  interfui 
clinicis  institutis  111.  Clari  et  111.  Kuhlii. 

Duobus  Lipsiae  annis  peractis  ad  almam  musa- 
rum  sedem  Berolinensem  me  contuli  et  a Beat.  He- 
gel  t.  t.  Rectore  Magnifico  in  numerum  civiuni 
Academicorum  receptus  et  a Decano  111.  Wagner 
in  album  medicum  relatus  sum.  Hic  hasce  frequen- 
tavi scholas:  therapiam  apud  111.  Frid.  Hufeland; 
materiam  medicam  apud  Cei.  Schulze;  chirurgiam 
et  generalem  et  specialem  apud  111.  Rust;  akiur- 
giam  apud  Cei.  Juengken;  morbos  psychicos  apud 
111.  H orn;  clinicq  interfui  chirurgico  apud  111. 
Rust  et  III.  de  Graefe;  clinico  medico  apud  Cei. 
"Wolff,  clinico  pro  morbis  infantum  apud  Cei.  Ba- 
rez;  clinico  ophthalmiatrico  apud  Cei.  Juengken; 
clinico  obstetricio  apud  111.  Kluge.  Quibus  viris 
omnibus,  summe  de  me  meritis  maximas  habeo 
semperque  habebo  gratias.  — 

Jam  vero  tentaminibus  philosophico  et  medico, 
nec  minus  examine  rigoroso,  coram  gratioso  me- 
dicorum ordine  absolutis,  spero,  fore  ut  dissertatione 
thesibusque  publice  defensis,  summi  in  medicina  et 
chirurgia  honores  in  me  conferantur.  — 

THESES  DEFENDENDAE. 

1.  Multi  mentis  morbi  oriuntur  animo  vita  deterrima 

commoto. 

2.  Etiam  sanguis  vita  gaudet. 

t . , 

3.  Pulsu.t  ad  cognoscendos  morbos  non  certum  est  signum. 

4.  Venaesectio  in  injlammationibus  non  est  remedium  de- 
bilitans, sed  roborans. 

5.  Nullum  medicum  sine  opio , 

6.  Inflammatio  asthenica  est  contradictio. 


